Document ID: 32012R0118
Publication Date: 2012-02-10

Title and Content:
VYKONÁVACIE NARIADENIE KOMISIE (EÚ) č. 118/2012
z 10. februára 2012,
ktorým sa menia a dopĺňajú nariadenia (ES) č. 2380/2001, (ES) č. 1289/2004, (ES) č. 1455/2004, (ES) č. 1800/2004, (ES) č. 600/2005, (EÚ) č. 874/2010 a vykonávacie nariadenia (EÚ) č. 388/2011, (EÚ) č. 532/2011 a (EÚ) č. 900/2011, pokiaľ ide o názov držiteľa povolenia určitých doplnkových látok v krmive, a opravuje vykonávacie nariadenie (EÚ) č. 532/2011
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
keďže:
(1)
Spoločnosti Alpharma BVBA a Pfizer Ltd. predložili podľa článku 13 ods. 3 nariadenia (ES) č. 1831/2003 žiadosť o zmenu názvu držiteľa povolení v nariadeniach Komisie (ES) č. 2380/2001 z 5. decembra 2001 o povolení doplnkovej látky v krmivách na obdobie 10 rokov (2), (ES) č. 1289/2004 zo 14. júla 2004 o povolení doplnkovej látky Deccox®, ktorá patrí do skupiny kokcidiostatík a iných liečivých látok, v krmivách na desať rokov (3), (ES) č. 1455/2004 zo 16. augusta 2004 o povolení doplnkovej látky do krmív „Avatec 15 %“ patriacej do skupiny kokcidiostatiká a iné liečivé látky na desať rokov (4), (ES) č. 1800/2004 z 15. októbra 2004, ktoré sa týka povolenia na desať rokov pre doplnkovú látku „Cycostat 66G“ v krmivách, ktoré patria do skupiny „Kokcidiostatiká a iné liečivé látky“ (5), (ES) č. 600/2005 z 18. apríla 2005 o novom povolení na desať rokov pre kokcidiostatikum ako doplnkovú látku v krmivách, dočasnom povolení pre doplnkovú látku a trvalom povolení pre určité doplnkové látky v krmivách (6), (EÚ) č. 874/2010 z 5. októbra 2010 o povolení sodnej soli lasalocídu A ako kŕmnej doplnkovej látky pre morky vo veku do 16 týždňov [držiteľ povolenia Alpharma (Belgium) BVBA], ktorým sa mení a dopĺňa nariadenie (ES) č. 2430/1999 (7) a vykonávacie nariadenia Komisie (EÚ) č. 388/2011 z 19. apríla 2011 o povolení maduramicínu amónneho alfa ako kŕmnej doplnkovej látky pre kurčatá na výkrm [držiteľ povolenia: Alpharma (Belgium) BVBA], ktorým sa mení a dopĺňa nariadenie (ES) č. 2430/1999 (8), (EÚ) č. 532/2011 z 31. mája 2011 o povolení robenidínu hydrochloridu ako kŕmnej doplnkovej látky pre chovné králiky a králiky na výkrm (držiteľ povolenia Alpharma Belgium BVBA), ktorým sa menia a dopĺňajú nariadenia (ES) č. 2430/1999 a (ES) č. 1800/2004 (9), a v nariadení Komisie (EÚ) č. 900/2011 zo 7. septembra 2011 o povolení lasalocidu A sodného ako kŕmnej doplnkovej látky pre bažanty, perličky, prepelice a jarabice iné než nosnice [držiteľ povolenia Alpharma (Belgicko) BVBA] (10).
(2)
Žiadatelia tvrdia, že s účinnosťou od 1. marca 2011 je v dôsledku nadobudnutia spoločnosti Alpharma BVBA spoločnosťou Pfizer Ltd. vlastníkom práv uvádzať doplnkové látky dekochinát, lasalocid A sodný, maduramicín amónny alfa, robenidín hydrochlorid a salinomycín na trh spoločnosť Pfitzer Ltd.
(3)
Navrhovaná zmena podmienok povolení je výhradne administratívnej povahy a nezahŕňa nové posúdenie príslušných doplnkových látok. Európsky úrad pre bezpečnosť potravín bol o žiadosti informovaný.
(4)
Aby žiadateľ mohol uplatňovať svoje práva uvádzať uvedenú doplnkovú látku na trh pod názvom Pfizer Ltd., je potrebné zmeniť podmienky povolenia.
(5)
Nariadenia (ES) č. 2380/2001, (ES) č. 1289/2004, (ES) č. 1455/2004, (ES) č. 1800/2004, (ES) č. 600/2005, (EÚ) č. 874/2010 a vykonávacie nariadenia (EÚ) č. 388/2011, (EÚ) č. 532/2011 a (EÚ) č. 900/2011 by sa preto mali zodpovedajúcim spôsobom zmeniť a doplniť.
(6)
Keďže zmeny podmienok povolení nesúvisia s bezpečnostnými dôvodmi, je vhodné stanoviť prechodné obdobie, počas ktorého sa môžu spotrebovať existujúce zásoby.
(7)
Maximálne limity rezíduí (maximum residue limits, ďalej len „MRL“) v prípade moriek a kurčiat na výkrm, zahrnuté prvýkrát do prílohy k nariadeniu (ES) č. 1800/2004 prostredníctvom nariadenia Komisie (ES) č. 101/2009 (11), a obchodný názov „Robenz 66 G“ pre morky a kurčatá na výkrm, zahrnutý do prílohy k nariadeniu (ES) č. 1800/2004 prostredníctvom nariadenia Komisie (ES) č. 214/2009 (12), boli omylom vynechané v prílohe k nariadeniu (ES) č. 1800/2004 zmenenému a doplnenému vykonávacím nariadením (EÚ) č. 532/2011. Preto je potrebné opätovne vložiť tieto MRL a obchodný názov.
(8)
Príloha k vykonávaciemu nariadeniu (EÚ) č. 532/2011 by sa mala preto zodpovedajúcim spôsobom opraviť.
(9)
Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO NARIADENIE:
Článok 1
Zmena a doplnenie nariadenia (ES) č. 2380/2001
V stĺpci 2 prílohy k nariadeniu (ES) č. 2380/2001 sa slová „Alpharma Belgium BVBA“ nahrádzajú slovami „Pfizer Ltd.“.
Článok 2
Zmena a doplnenie nariadenia (ES) č. 1289/2004
V stĺpci 2 prílohy k nariadeniu (ES) č. 1289/2004 sa slová „Alpharma (Belgium) BVBA“ nahrádzajú slovami „Pfizer Ltd.“.
Článok 3
Zmena a doplnenie nariadenia (ES) č. 1455/2004
V stĺpci 2 prílohy k nariadeniu (ES) č. 1455/2004 sa slová „Alpharma (Belgium) BVBA“ nahrádzajú slovami „Pfizer Ltd.“.
Článok 4
Zmena a doplnenie nariadenia (ES) č. 1800/2004
V stĺpci 2 prílohy k nariadeniu (ES) č. 1800/2004 sa slová „Alpharma (Belgium) BVBA“ nahrádzajú slovami „Pfizer Ltd.“.
Článok 5
Zmena a doplnenie nariadenia (ES) č. 600/2005
V stĺpci 2 prílohy I k nariadeniu (ES) č. 600/2005 sa slová „Alpharma (Belgium) BVBA“ nahrádzajú slovami „Pfizer Ltd.“.
Článok 6
Zmena a doplnenie nariadenia (EÚ) č. 874/2010
V stĺpci 2 prílohy k nariadeniu (EÚ) č. 874/2010 sa slová „Alpharma (Belgium) BVBA“ nahrádzajú slovami „Pfizer Ltd.“.
Článok 7
Zmena a doplnenie vykonávacieho nariadenia (EÚ) č. 388/2011
V stĺpci 2 prílohy k vykonávaciemu nariadeniu (EÚ) č. 388/2011 sa slová „Alpharma (Belgium) BVBA“ nahrádzajú slovami „Pfizer Ltd.“.
Článok 8
Zmena a doplnenie vykonávacieho nariadenia (EÚ) č. 532/2011
V stĺpci 2 prílohy I k vykonávaciemu nariadeniu (EÚ) č. 532/2011 sa slová „Alpharma Belgium BVBA“ nahrádzajú slovami „Pfizer Ltd.“.
Článok 9
Zmena a doplnenie vykonávacieho nariadenia (EÚ) č. 900/2011
V stĺpci 2 prílohy k vykonávaciemu nariadeniu (EÚ) č. 900/2011 sa slová „Alpharma (Belgium) BVBA“ nahrádzajú slovami „Pfizer Ltd.“.
Článok 10
Oprava vykonávacieho nariadenia (EÚ) č. 532/2011
Príloha II k vykonávaciemu nariadeniu (EÚ) č. 532/2011 sa opravuje v súlade s prílohou k tomuto nariadeniu.
Článok 11
Prechodné opatrenia
Existujúce zásoby, ktoré spĺňajú ustanovenia platné pred dátumom nadobudnutia účinnosti tohto nariadenia, sa môžu naďalej uvádzať na trh a používať do 2. septembra 2012.
Článok 12
Nadobudnutie účinnosti
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Článok 10 a príloha sa však uplatňujú od 21. júna 2011.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 10. februára 2012

Classification:
Level 1 Topics: 100157
100142
100149
100147
100156
Level 2 Topics: 100259
100169
100215
100250
100196
Level 3 Topics: 13
1277
6052
1415
77
All Topics: 1277
1415
5070
5451
6052